खानपान की मिश्रित संस्कृति से लेखक का मतलब हैं कि अब देश के हर कोने में सब तरह के व्यंजन मौजूद हैं | एक ज़माने में कुछ खास व्यंजन कुछ ही जगहों तक सीमित थे जैसे इडली-डोसा-वड़ा-सांभर केवल दक्षिण भारत में ही मिलते थे | आज ये सब व्यंजन देश के हर शहर में मिलते हैं | इसी तरह चाइनीज़ खाने को आज सभी जानते हैं | इसे ही खानपान की मिश्रित संस्कृति कहते हैं | हमारे घरों में भी आजकल पारम्परिक खाने के साथ-साथ कई विदेशी व्यंजन भी बनते हैं |